**Margaret Ives Abbott** (1878-yil 15-iyun – 1955-yil 10-iyun) – amerikalik havaskor golf oʻyinchisi. Olimpiya musobaqalarida gʻoliblikni qo'lga kiritgan ilk amerikalik ayol. 1900-yilgi Yozgi Olimpiya oʻyinlarining ayollar oʻrtasidagi bahslarida oltin medalni qoʻlga kiritgan.

Margaret Ives Abbott 1878-yilda Kalkutta shahrida tug'ilgan. 1884-yilda oilasi bilan Chikagoga ko'chib o'tgan. Keyinchalik Illinois shtatining Wheaton shahridagi Chikago golf klubiga a'zo bo'lgan va u yerda Charles B. Makdonald va H. J. Whighamdan murabbiylik saboqlarini olgan. 1899-yilda Abbott onasi bilan san'at sohasidagi bilimlarini oshirish maqsadida Parijga boradi. Keyingi yili esa onasi bilan birgalikda ikkinchi zamonaviy Olimpiada o'yinlarining ayollar golf turniriga yoziladi, biroq ushbu musobaqaning Olimpiada o'yinlari ekanligini bilmaydi. Ushbu turnirda Abbott 47 zarba bilan g'olib chiqqan, onasi esa 7-o'rinni egallagan. Havaskor sportchiga musobaqa sovrini sifatida chinni idish berilgan.

1902-yilning dekabrida Abbott yozuvchi Finley Peter Dunnega turmushga chiqqan. Keyinchalik ular Nyu-Yorkka ko'chib o'tishgan va to'rt nafar farzand ko'rishgan. Abbott 1955-yilda 76 yoshida vafot etgan. Abbot tiriklik chog'ida aynan Olimpiya o'yinlarida g'alaba qozonganligini bilmagan. Florida universiteti professori Paula Welch Margaret Abbotniong hayotini o'rganmagunga qadar havaskor sportchi haqida ko'pchilik unchalik yaxshi bilmagan. 2018-yilda uning kechikkan nekrologi *The New York Times* jurnali tomonidan nashr qilingan.

Hayoti va karyerasi
-------------------

### Hayotining ilk davrlari

Margaret Ives Abbott 1878-yil 15-iyunda Kalkutta shahrida Charles va Mary Ives Abbottlar oilasida dunyoga kelgan. Uning otasi 1879-yilda vafot etgan badavlat amerikalik savdogar bo'lgan. Otasining o'limidan keyin Margaret onasi va ukalari bilan birga Bostonga ko'chib o'tgan. Uning o'smirlik yillarida onasi *Chicago Herald* gazetasining adabiy muharriri bo'lib faoliyat yuritgan. 1884-yilga kelib Abbottlar oilasi Chikagoga ko'chib o'tgan.

XIX asr oxirida ayollarning turli sport turlari bo'yicha musobaqalarda qatnashishi cheklangan edi. Golf klublar ayollarga faqat erkak kishi bilan hamroh bo'libgina o'yinlarda ishtirok etishga ruxsat bergan. Abbott onasi bilan birgalikda Chikago chekkasidagi Wheatonda joylashgan Chikago golf klubida shug'ullana boshlagan. Unga havaskor golf o'yinchilari Charles B. Macdonald va H. J. Whighamlar murabbiylik qilgan. Abbott va Macdonald 1897-yilda Washington Parkidagi turnirda ishtirok etishgan. Margaret, shuningdek, bir nechta mahalliy turnirlarda g'olib chiqqan. 1899-yilga kelib 2 ta handikapga ega edi. U o'yinlarda kuchli raqobatchi hisoblangan. O'sha yili Abbott onasi bilan Parijga sayohat qiladi. Uning onasi tadqiqot olib borgan va *"A Woman's Paris: A Handbook of Every-day Living in the French Capital (1900)* qo'lyozmasini yozgan. Margaret Auguste Rodin va Edgar Degas bilan birga san'at sohasida bilim olgan.

### Parij Olimpiadasi

 Margaret Abbott 1900-yilgi Olimpiya oʻyinlarida Fransiyaning Compiegne shahrida joylashgan ayollar golf musobaqasida ishtirok etgan.

Manbalar
--------

1. ↑  Welch 1982, s. 753 harvnb error: no target: CITEREFWelch1982 (help)